OpenLLM-France/wikimedia huggingface dataset:
# Sana Na N'Hada

Sana Na N'Hada (Enxalé, 26 de maig de 1950) és un guionista i director de cinema de Guinea Bissau.

## Biografia

Va néixer a Enxalé, aleshores Guinea Portuguesa (actual Guinea Bissau), i va estudiar cinema a l'Instituto Cubano de Arte e Indústria Cinematográfica a El Vedado, barri de la capital cubana l'Havana, on fou alumne del director Santiago Álvarez Román. També va freqüentar l'Institut des Hautes Études Cinématographiques a París, França. De 1979 a 2006 va treballar com a director a l'Instituto Nacional de Cinema e Audiovisual da Guiné-Bissau (INCA).

## Pel·lícules

| Any | Pel·lícula | Notes |
| 1976 | O Regresso de Amílcar Cabral | |
| 1976 | Anos no Oça Luta | |
| 1979 | Os Dias de Ancono | |
| 1983 | Sans soleil | No creditat |
| 1984 | Fanado | |
| 1988 | Mortu Nega | |
| 1994 | Xime | |
| 1997 | La révolte à l'écran | |
| 2005 | Bissau d'Isabel | |
| 2013 | Kadjike | |
| 2014 | Os Escultores de Espíritos | |

## Premis i nominacions

| Any | Premi | Categoria | Obra | Resultat |
| 1994 | Festival de Cannes | Un Certain Regard | Xime | Nominat |
| 1994 | Festival Internacional de Cinema d'Amiens | Premi Especial del Jurat | Xime | Guanyador |
| 1995 | Festival Internacional del Primer Film d'Annonay | Premi Especial del Jurat | Xime | Guanyador |
| 1995 | Vues d'Afrique — Jornades del Cinema Africà | Premi de Comunicació Intercultural - Millor llargmetratge | Xime | Guanyador |
| 2005 | Festival Imagens | Premi RTP África de millor documental | Bissau d'Isabel | Guanyador |
| 2016 | RDP África | Prémio Prestígio | Sana Na N'Hada | Guanyador |

## Referències

* ↑ «Caminhos do Cinema Português VIII Edição» ( PDF). Caminhos do Cinema Português. Centro de Estudos Cinematográficos da Associação Académica de Coimbra [[[Coimbra]]], 2001, pàg. 19. Arxivat de l'original el 2016-05-27 [Consulta: 23 agost 2016].
* ↑ «Sana Na N'hada». Film Forever. British Film Institute.
* ↑ «“Kadjike” de Sana Na N'Hada». Rede Angola, 26-06-2014.
* ↑ «A ZDB e o B.leza juntam-se na homenagem a Amílcar Cabral, no 40º aniversário da sua morte, 17 janeiro». Gazeta dos Artistas. Arxivat de l'original el 2016-08-27. [Consulta: 23 agost 2016].
* ↑ «Sana Na N'Hada».
* ↑ «Historique des palmarès».
* ↑ «Palmarès».
* ↑ Coutier, Mario «Les 11e Journées du cinéma africain et créole prennent fin sur une bonne note» (en francês). La Presse [[[Montreal]]], 194, 08-05-1995, pàg. 10. Arxivat de l'original el 2016-08-11 [Consulta: 23 agost 2016].
* ↑ Embaló, Filomena. «O cinema da Guiné-Bissau». Projeto Guiné-Bissau Contributo, 10-03-2008. Arxivat de l'original el 2015-04-09. [Consulta: 23 agost 2016].
* ↑ «Grande Plano», 05-05-2016.

## Enllaços externs

* Sana Na N'Hada a SAPO Mag
# Memòries d'un home en pijama

Memòries d'un home en pijama (títol original: Memorias de un hombre en pijama) és una pel·lícula espanyola que barreja animació i imatge real dirigida per Carlos Fernández de Vigo. És una comèdia romàntica protagonitzada per Raúl Arévalo i María Castro amb música de Love of Lesbian. És una producció de Dream Team Concept, Ézaro Films i Hampa Studio, amb la participació de TV3, TVE, Movistar+ i À Punt. Es va estrenar el 4 de gener del 2019, doblada al català. Guanyà el Gaudí a la millor pel·lícula d'animació.

## Argument

En Paco, un solter d'uns quaranta anys, aconsegueix el que sempre havia volgut: treballar en pijama des de casa. Però quan ja creia haver trobat el súmmum de la felicitat, apareix a la seva vida la Jilguero, de qui s'enamora bojament.

## Referències

* ↑ ««Memòries d'un home en pijama»: el somni del dibuixant». Regió7, 03-01-2019 [Consulta: 31 gener 2019].
* ↑ «Les estrenes: ‘Memòries d'un home en pijama’ arriba als cinemes nominat a millor film d'animació als Gaudí i als Goya». VilaWeb, 03-01-2019 [Consulta: 31 gener 2019].
# Cromartie High School

Cromartie High School Sakigake!! Kuromati Kōkō (魁!!クロマティ高校, amb el títol complet de "Càrrega!! Cromartie High School") és un manga de comèdia japonès d'Eiji Nonaka, que va ser adaptat a un anime i una pel·lícula (del 2005) titulada Cromartie High - The Movie amb Yūdai Yamaguchi com a director.

## Enllaços externs

* Cromartie High School - Lloc web oficial
* Lloc comercial de TV Tokyo per Cromartie Arxivat 2020-12-02 a Wayback Machine. (japonès)
# Pont de l'antic portal de Farigola

El Pont de l'antic portal de Farigola és una obra de Valls (Alt Camp) protegida com a Bé Cultural d'Interès Local.

## Descripció

La part antiga de l'arc és de pedra, i la nova de maons. Està situat sobre el Torret de la Xamora, un afluent del Ter per l'esquerra del Francoli.
L'antic camí ral partia del portal de St. Antoni, avui costa de l'església, menava al pont de Farigola des d'on es podia prendre el camí cap a Montbalnc. Aquell camí salvava el torrent mitjançant un antiquíssim pont, probablement existent ja al segle X o XI. Malgrat la seva construcció rudimetària i senzilla, serví per unir el Vilagrós amb la cavalleria. Amb el pas del temps, cap a inicis segle xiv, el pont era denominat Farigola.

## Història

Actualment encara s'hi poden veure vestigis medievals, sobretot a la base. Cap el 1704 era onegut com el pont de les fonts de farigola.

## Referències

* 1 2 3 4 «Pont de l'antic portal de Farigola». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 novembre 2017].
# 2070

L'any 2070 (MMLXX) serà un any comú que començarà en dimecres segons el calendari gregorià, l'any 2070 de l'era comuna (CE) i Anno Domini (AD), el 70è any del tercer mil·lenni, el 70è any del segle xxi, i el primer any de la dècada del 2070.

## Esdeveniments
### Països Catalans

* És compleixen 50 anys de la construcció del nou Palau Blaugrana.

### Resta del món

* 11 d'abril: Es produeix un eclipsi total de Sol
* 4 d'octubre: Es produeix un eclipsi anular de Sol
* Fa 50 anys que el Banc d'Espanya va deixar de canviar pessetes a euros.
* Es compleixen 50 anys en què totes les llars europees tenen una connexió a internet amb una amplada de banda de 30 Mbps, i la meitat d'elles amb més de 100 Mbps.

### Prediccions

* Febrer: El Missatge de l'edat adolescent, un missatge del SETI actiu llançat el 2001 a partir del radar planetari Eupatoria de 70 metres, arriba a la seva destinació, l'estrella HD 197076.
* Es preveu que l'islam superés el cristianisme com la religió més gran del món per aquesta època.

## Referències

* ↑ Álvarez, Robert «El Barça planea construir otro Palau antes de 2020» (en castellà). El País, 27-09-2012 [Consulta: 3 octubre 2012].
* ↑ «El Banco de España dejará de cambiar pesetas a euros en 2020» (en castellà). Faro de Vigo [Consulta: 3 octubre 2012].
* ↑ Meyer, David «EU plan to spend billions on boosting broadband speeds» (en anglès). BBC News, 15-10-2011 [Consulta: 3 octubre 2012].
* ↑ «A Religious Forecast For 2050: Atheism Is Down, Islam Is Rising».
# San zhi Xiao Zhu yu Shen Deng

San zhi Xiao Zhu yu Shen Deng (xinès simplificat: 三只小猪与神灯, pinyin: Sān zhī Xiǎo Zhū yǔ Shén Dēng, literalment 'Els tres porquets i la làmpada divina') és una pel·lícula d'animació xinesa del 2015, dirigida per Liu Wei. Està inspirada en la faula occidental Els Tres Porquets. En esta versió, cadascun dels tres porquets, dos xiquets i una xiqueta, té la seua pròpia personalitat. El 2017 s'estrenà una seqüela.

## Referències

* ↑ «《三只小猪与神灯》试片 “国产萌胖子”也非常可爱哦». 网易[引用日期, 31-08-2015.
* 1 2 «《三只小猪与神灯》明日上映 打响暑期动画头炮». QQ, 26-06-2015.
# Memòries d'una escriptora

Memòries d'una escriptora (títol original en danès, Drømmeren) és una sèrie de televisió de drama danesa escriptura per Dunja Gry Jensen i Per Daumiller i dirigida per Jeanette Nordahl. És protagonitzada per Connie Nielsen en el paper de l'escriptora Karen Blixen. El repartiment també inclou Joachim Fjelstrup, Lars Mikkelsen, Lochlann El'Mearáin i Josephine Grau. S'ha doblat i subtitulat al català.

## Sinopsi

Després de disset anys a Kenya, la Karen Blixen retorna a Dinamarca divorciada i sense diners. La sèrie conta la història de com es converteix en una escriptora mundialment famosa.

## Repartiment

* Connie Nielsen com a Karen Blixen
** Katinka Evers-Jahnsen com la Karen de jove
* Joachim Fjelstrup com a Tommy
* Lars Mikkelsen com a Knud
* Lochlann O'Mearáin com a Denys
* Josephine Grau com a Jonna
* Johannes Kuhnke com a Bror Blixen
* Missoum Slimani com a Said
* Didier Colfs com a Mira Jama
* Joakim Munck af Rosenschöld com a Alfred
* Hanne Uldal com a Ingeborg
* Lene Maria Christensen com a Elle
* Solbjørg Højfeldt com a Bess
* Clara Ellegaard com a Gerda
* Anne Fletting com a Madame Rasmussen
* Vilje Gabrielle Katring-Rasmussen com a Anne

## Referències

* ↑ Drømmeren - En serie af Dunja Gry (Oversigt). Det Danske Filminstitut. Consultado em 27 de setembro de 2023
* ↑ Blixens vej fra knust til kunstner. Filmmagasinet Ekko. Consultado em 27 de setembro de 2023
* ↑ Drømmeren - Karen Blixen bliver til. Viaplay. Consultado em 27 de setembro de 2023
* ↑ «Memòries d'una escriptora». Goita què fan, ara!. [Consulta: 5 desembre 2023].
* ↑ Dreamer – Becoming Karen Blixen' starring Connie Nielsen will have its world premiere when it competes at Canneseries 2022. TrustNordisk. Consultado em 27 de setembro de 2023
# Possessió (dret)

La possessió és un concepte jurídic que fa referència al poder de fet sobre una cosa o un dret, exercit per una persona, com a titular. En la possessió el posseïdor té al mateix temps el «poder de fet» sobre la cosa o dret (clàssicament anomenat "corpus") i la voluntat d'exercitar-lo en qualitat de titular d'un dret que pretén tenir sobre el bé en qüestió (clàssicament anomenat "animus"). Això diferencia la possessió de la mera "detenció" d'una cosa o dret, en la qual el detentor només té el primer dels dos elements, és a dir, la mera tinença material ("corpus"), ja que li manca la voluntat aparent externa d'actuar com a titular del dret (és a dir, no actua com a propietari o titular de la cosa o dret en qüestió). La possessió és considerada per la doctrina jurídica un fet, no un dret; i en concret un fet que manifesta o publica un dret (propietat, usdefruit, arrendament, ...) que el posseïdor pretén tenir. Així, posseir és una forma de manifestar (de publicitar) que es pretén (per part del posseïdor) ser titular d'un determinat dret que (potser) recau sobre el bé posseït.

## Regulació en el dret civil català

El Codi civil català (CCCat) defineix la possessió com "el poder de fet sobre una cosa o un dret, exercit per una persona, com a titular, o per mitjà d'una altra persona" (art.521-1.1 CCCat).
Pel transcurs del temps i amb la forma prevista pel dret civil pot operar la figura jurídica de la usucapió i el posseïdor esdevindre propietari del bé posseït.

## Referències

* 1 2 3 Pozo Carrascosa et al. - Derecho Civil de Cataluña. Derechos reales, Posesión y detentación, pàg. 28.
* ↑ Pozo Carrascosa et al. - Derecho Civil de Cataluña. Derechos reales, Posesión y detentación, pàg. 26.
* ↑ Art. 521-1 del CCCat

## Bibliografia

* Pozo Carrascosa, Pedro del; Vaquer Aloy, Antoni; Bosch Capdevila, Esteve. «La prenda». A: Derecho Civil de Cataluña. Derechos reales. Madrid: Marcial Pons, 2008. ISBN 9788497685146.
* Institut de Dret Privat Europeu i Comparat de la UdG «Llibre V del CCC, Títol II - De la possessió» (html). Codi Civil de Catalunya a: Norm@Civil. Universitat de Girona / Generalitat de Catalunya. Departament de Justícia. Arxivat de l'original el 2013-03-31 [Consulta: 16 octubre 2017].

## Vegeu també

* Terra vinculada
Viccionari
# A Hungry Heart

A Hungry Heart és una pel·lícula muda de la World Film Company estrenada el 5 de febrer de 1917 dirigida per Émile Chautard i protagonitzada per Alice Brady. Basada en l'obra de teatre Froufrou (1870) escrita per Henri Meilhac i Ludovic Halévy. Per a les escenes de Venècia es va construir uns 100 metres d'un carrer d'aquella ciutat a Sparkhill Creek a Piermont amb un cost d'uns 20.000 dòlars.

## Argument

El comte Paul de Valreas i el marquès Henri de Sartorys rivalitzen per aconseguir la mà de la frívola Gilberte Brigard anomenada Froufrou. Quan Henri de Sartorys demana la mà de Gilberte, Louise, la germana gran d'aquesta, altruistament, està d'acord amb el seu pare que el marquès seria el millor marit per a Gilberte, encara que ella n'estigui enamorada. Gilberte es casa amb Henry de Sartorys, passen cinc anys, la parella té un fill, Georgie, però Gilberte continua essent la mateixa noieta irresponsable que havia estat abans del casament. Per això, quan Louise va a viure una temporada amb la seva germana, gradualment es fa càrrec de la criatura i del govern de la casa. Paul de Valreas reapareix i Gilberte, que tracta de resistir-se al seu atractiu, li demana que marxi. Més tard, en creure que Louise l'ha substituït a casa, acaba decidint anar a Venècia darrera de Paul. Allà és acollida per la mare de Paul. Allà la troba l'endemà el seu marit que l'ha seguida i malgrat els seus precs repta Paul a un duel. De Sartorys mata Paul en un duel. Gilberte, amb el cor trencat i malalta torna a casa i prega el perdó del seu marit i que la deixi morir a casa seva. Tot i que Louise li demana pietat per la seva germana, Henry al principi es nega a acceptar-la però quan ella s'agenolla als seus peus no s'hi pot negar i acaben abraçats. La pel·lícula acaba amb Gilberte moribunda contenta de pensar que Louise serà la guardiana del seu marit i del seu fill.

## Repartiment

* Alice Brady (Gilberte Brigard (Frou Frou))
* Edward Langford (Comte Paul de Valreas)
* George McQuarrie (Marquès Henri de Sartorys)
* Gerda Holmes (Louise Brigard)
* Alec B. Francis (M. Brigard)
* John Dudley (Baró de Combri)
* Edna Whistler (Baronessa de Combri)
* Charles Hartley (Pitou)
* Josephine Earle (Pauline)
* Horace Haine (Gaston)
* Ray Carrara (Georgie de Sartorys)
* J. H. Brundage (mare del Comte de Valreas)

## Referències

* 1 2 «Work on world plays». Motography, vol 17, num 3, 20-01-1917, pàg. 134.
* ↑ «Reseñas y Argumentos: Corazón Sediento (A Hungry Heart)». Cine Mundial (traducció al castellà de Moving Picture World), vol 2, núm 3, 01-03-1917.

## Enllaços externs

* A Hungry Heart al catàleg de l'AFI
# Metilè

El metilè o metilé en química orgànica és un grup funcional bivalent CH₂ derivat formalment del metà. Està constituït per un àtom de carboni enllaçat a dos àtoms d'hidrogen
* =CH₂, formant un enllaç doble
* -CH₂-, formant dos enllaços simples
* :CH₂, radical lliure, altament reactiu.
Es tracta d'un carbè. El metilè és paramagnètic. No és estable en l'estat gasós. El metilè es pot considerar un diradical; les reaccions d'addició són molt ràpides i exotèrmiques. El metilè tendeix a dimeritar-se fins i tot en concentracions baixes a etè.
L'augment del nombre dels grups del metilè en una cadena o en un anell augmenta la mida i la naturalesa dels lípids.

## Referències

* ↑ Hoffmann, Roald. Molecular Orbitals of Transition Metal Complexes. Oxford, 2005, p. 7. ISBN 0198530935.
* ↑ IUPAC, Compendium of Chemical Terminology, 2a ed. ("The Gold Book") (1997). Versió corregida en línia: (2006–) "carbenes" (en anglès).
* ↑ Lazár, Milan; Lazr̀, Milan. Free radicals in chemistry and biology. Boca Raton: CRC Press, 1989. ISBN 0-8493-5387-4 [Consulta: =].

## Notes

* ↑ Metilé segons la pronúncia occidental i la normativa valenciana, i metilè segons la pronúncia oriental. Per a més informació, consulteu el Llibre d'estil.

## Vegeu també

* Metil
# Cuscús (animal)

Els cuscussos són 22 espècies de petits mamífers que pertanyen a 4 dels 6 gèneres de la família dels falangèrids.

## Gèneres i espècies

* Gènere Ailurops
** Cuscús gros de les illes Talaud (Ailurops melanotis)
** Cuscús gros de Sulawesi (Ailurops ursinus)
* Gènere Phalanger
** Cuscús comú meridional (Phalanger mimicus)
** Cuscús comú oriental (Phalanger intercastellanus)
** Cuscús comú septentrional (Phalanger orientalis)
** Cuscús de l'illa Woodlark (Phalanger lullulae)
** Cuscús de muntanya (Phalanger carmelitae)
** Cuscús de les Moluques (Phalanger ornatus)
** Cuscús de Rothschild (Phalanger rothschildi)
** Cuscús de Stein (Phalanger vestitus)
** Cuscús de Telefomin (Phalanger matanim)
** Cuscús sedós (Phalanger sericeus)
** Cuscús terrestre de les illes Aru (Phalanger gymnotis)
** Phalanger alexandrae
** Phalanger matabiru
* Gènere Spilocuscus
** Cuscús roig-i-negre (Spilocuscus rufoniger)
** Cuscús tacat (Spilocuscus maculatus)
** Cuscús tacat de l'illa Waigeo (Spilocuscus papuensis)
** Spilocuscus kraemeri
** Spilocuscus wilsoni
* Gènere Strigocuscus
** Cuscús de les illes Banggai (Strigocuscus pelengensis)
** Cuscús petit de Sulawesi (Strigocuscus celebensis)
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Prígorodni (Alekséievskaia)

* Per a altres significats, vegeu «Prígorodni».
Prígorodni - Пригородный (rus) és un possiólok del krai de Krasnodar, a Rússia. Es troba a les terres baixes de Kuban-Azov, a la vora dreta del riu Txelbas, davant de Krasnoktiàbrskaia, a 5 km al sud de Tikhoretsk i a 120 km al nord-est de Krasnodar.
Pertany al municipi d'Alekséievskaia.
# Santos Futebol Clube de Angola

El Santos Futebol Clube de Angola és un club de futbol de Viana, un suburbi de la ciutat de Luanda, Angola.
El nom del club prové del Santos Futebol Clube, brasiler, amb el qual comparteix els colors (blanc i negre) i l'escut.

## Palmarès

* Copa angolesa de futbol:
** 2008
* Supercopa angolesa de futbol:
** 2009

## Referències

* ↑ «Colors del club». rsssf.com. [Consulta: 16 desembre 2017].
* ↑ «Santos FC win Angola Cup». ANGOP.com, 11-11-2008. Arxivat de l'original el 7 de març 2016. [Consulta: 23 novembre 2014].
* ↑ «Santos FC win Super Cup». ANGOP.com, 07-02-2009. Arxivat de l'original el 29 de novembre 2014. [Consulta: 22 novembre 2014].
# Metimazole

* No s'ha de confondre amb Metamizole.
El metimazole o tiamazole és un medicament que s'utilitza per tractar l'hipertiroïdisme. Això inclou la malaltia de Graves, el goll multinodular tòxic i la crisi tirotòxica. Es pren per via oral. It is taken by mouth. Els efectes complets poden trigar unes quantes setmanes a produir-se.
Els efectes secundaris habituals inclouen picor, pèrdua de cabell, nàusees, dolor muscular, inflor i dolor abdominal. [2] Els efectes secundaris greus poden incloure un baix recompte de cèl·lules sanguínies, insuficiència hepàtica i vasculitis. No es recomana l'ús durant el primer trimestre de l'embaràs, però es pot utilitzar durant el segon trimestre o el tercer trimestre. Es pot utilitzar durant la lactància materna. Aquells que van desenvolupar efectes secundaris significatius també poden tenir problemes amb el propiltiouracil. El metimazole és una tioamida i funciona disminuint la producció d'hormones tiroidals.
El metimazole va ser aprovat per a ús mèdic als Estats Units el 1950. Es troba a la llista de medicaments essencials de l'Organització Mundial de la Salut, els medicaments més segurs i eficaços necessaris en un sistema sanitari. Comercialitzat a Espanya com Tirodril.

## Referències

* 1 2 3 4 5 6 7 8 «Methimazole Monograph for Professionals». American Society of Health-System Pharmacists.
* ↑ Spina, Domenico. The Flesh and Bones of Medical Pharmacology E-Book. Elsevier Health Sciences, 2008, p. 74. ISBN 9780723437161.
* 1 2 «Methimazole Use During Pregnancy».
* ↑ World Health Organization model list of essential medicines: 21st list 2019. Geneva: World Health Organization, 2019. WHO/MVP/EMP/IAU/2019.06. License: CC BY-NC-SA 3.0 IGO.
* ↑ «Centro de Información online de Medicamentos de la AEMPS - CIMA». Madrid: AEMPS. Ministerio de Sanidad, Servicios Sociales e Igualdad, 2021.
# San Justo

San Justo és un municipi de la província de Zamora a la comunitat autònoma de Castella i Lleó. Comprèn les pedanies de Barrio de Rábano, Coso, Rábano de Sanabria, Rozas i San Ciprián de Sanabria.

## Demografia

Evolució demogràfica :
| 1991 | 1996 | 2001 | 2004 |
| 366 | 396 | 341 | 337 |
# Pseudorasbora interrupta

Pseudorasbora interrupta és una espècie de peix cipriniforme de la família dels ciprínids.

## Morfologia

Els mascles poden assolir els 5,5 cm de longitud total.

## Distribució geogràfica

Es troba a Guangdong (Xina).

## Referències

* ↑ Bleeker P. 1859. Conspectus systematis Cyprinorum. Natuurkd. Tijdschr. Neder. Indië v. 20. 421-441.
* ↑ BioLib (anglès)
* 1 2 FishBase (anglès)
* ↑ Xiao, Z., Z.-H. Lan i X.-L. Chen 2007. A new species of the genus Pseudorasbora from Guangdong Province, China (Cypriniformes, Cyprinidae). Acta Zootaxon. Sin. 32(4):977-980.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.